OpenLLM-France/wikimedia huggingface dataset:
# Al-Taff

Al-Taff és una regió semidesèrtica a l'oest de Kufa a la plana al·luvial de l'Eufrates. Al-Taff són els terrenys que s'aixequen pel damunt del seu entorn; aquesta denominació general es va deixar d'usar al segle xiii. A la regió es va lliurar el primer combat entre àrabs musulmans i perses. Les ciutats principals són al-Qadisiya i Karbala. Després de la mort d'al-Hussayn ibn Alí (anomenat al-maqtul bi-t-Taff) s'esmenta rarament el nom de la regió, en ser teatre de les revoltes càrmates que els autors àrabs pretenen ignorar.

## Bibliografia

* Enciclopèdia de l'Islam, X, 85 i 86
# Thailand Open Hua Hin

El Thailand Open Hua Hin, actualment conegut com a Toyota Thailand Open, és un torneig de tennis professional que es disputa anualment sobre pista dura al True Arena de Hua Hin (Tailàndia). Va néixer dins la categoria WTA 125K i el 2019 va entrar al circuit principal WTA femení formant part de la categoria International Tournaments.
Les primeres dues edicions es van disputar al novembre i també es van disputar en categoria masculina formant part del circuit ATP Challenger Tour.

## Palmarès
### Individual femení

| Any | Campiona | Finalista | Resultat |
| WTA 250 ||||
| 2024 | Rebecca Šramková | Laura Siegemund | 6−4, 6−4 |
| 2024 | Diana Shnaider | Zhu Lin | 6−3, 2−6, 6−1 |
| 2023 | Zhu Lin | Lesia Tsurenko | 6−4, 6−4 |
| 2022 | No celebrat | No celebrat | No celebrat |
| 2021 | No celebrat | No celebrat | No celebrat |
| WTA International ||||
| 2020 | Magda Linette | Leonie Küng | 6−3, 6−2 |
| 2019 | Daiana Iastremska | Ajla Tomljanović | 6−2, 2−6, 7−6(3) |
| WTA 125K ||||
| 2018 | No celebrat | No celebrat | No celebrat |
| 2017 | Belinda Bencic | Hsieh Su-wei | 6−3, 6−4 |
| 2016 | No celebrat | No celebrat | No celebrat |
| 2015 | Iaroslava Xvédova | Naomi Osaka | 6−4, 6−7(8), 6−4 |

### Dobles femenins

| Any | Campiones | Finalistes | Resultat |
| WTA 250 ||||
| 2024 | Anna Danilina Irina Khromacheva | Eudice Chong Moyuka Uchijima | 6−4, 7−5 |
| 2024 | Miyu Kato Aldila Sutjiadi | Guo Hanyu Jiang Xinyu | 6−4, 1−6, [10−7] |
| 2023 | Chan Hao-ching Wu Fang-hsien | Wang Xinyu Zhu Lin | 6−1, 7−6(6) |
| 2022 | No celebrat | No celebrat | No celebrat |
| 2021 | No celebrat | No celebrat | No celebrat |
| WTA International ||||
| 2020 | Arina Rodiónova Storm Sanders | Barbara Haas Ellen Perez | 6−3, 6−3 |
| 2019 | Irina-Camelia Begu Monica Niculescu | Anna Blinkova Wang Yafan | 2−6, 6−2, [12−10] |
| WTA 125K ||||
| 2018 | No celebrat | No celebrat | No celebrat |
| 2017 | Duan Yingying Wang Yafan | Dalila Jakupović Irina Khromacheva | 6−3, 6−3 |
| 2016 | No celebrat | No celebrat | No celebrat |
| 2015 | Liang Chen Wang Yafan | Varatchaya Wongteanchai Yang Zhaoxuan | 6−3, 6−3 |

## Enllaços externs

* Web oficial (anglès)
* Perfil del torneig a la WTA (anglès)
Hua Hin :
2015
2017
2019
2020
2023
2024 2024 :
# Golubić

Golubić és un poble de Croàcia situat al comtat de Šibenik-Knin, 9 km al nord de Knin. El 2011 tenia 1029 habitants.

## Referències

* ↑ Gelo, Jakov. Narodnosni i vjerski sastav stanovništva Hrvatske, 1880-1991 : po naseljima. Zagreb: Državni zavod za statistiku Republike Hrvatske, 1998. ISBN 953-6667-07-X.
* ↑ «DRŽAVNI ZAVOD ZA STATISTIKU». República de Croòcia. [Consulta: 20 desembre 2021].
# Cal Balcells (Manresa)

Cal Balcells és una masia del municipi de Manresa (Bages) protegida com a bé cultural d'interès local.

## Descripció

Masia que consta de planta baixa i pis. En planta baixa, voltes de pedra a l'entrada i celler, amb paviment de lloses i rajoles (mosaic). En planta pis, galeria d'arcs de mig punt a migdia.
Hi ha construccions auxiliars i tanca de pedra vermella. Coberta de teula a dos vessants partits. Les parets de la façana principal estan arrebossades i pintades.

## Referències

* 1 2 «Mas dels Balcells». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 juny 2015].
# Fiat (equip ciclista)

L'equip Fiat va ser un equip ciclista francès que competí professionalment entre el 1978 i 1979. No s'ha de confondre amb l'equip belga Fiat France.

## Principals resultats
### A les grans voltes

* Volta a Espanya
** 0 participacions:
* Tour de França
** 2 participacions (1978, 1979)
** 0 victòries d'etapa:
** 0 victòries final:
** 0 classificacions secundàries:
* Giro d'Itàlia
** 0 participacions

## Enllaços externs

* Plantilles i Resultats a firstcycling.com
* Plantilles a memoire-du-cyclisme.eu
* Plantilles i Resultats a cyclebase.nl
# Al-Sina'a SC Bagdad

L'Al-Sina'a SC Bagdad (àrab: نادي الصناعة, Nādī aṣ-Ṣināʿa, ‘Club de la Indústria’) és un club iraquià de futbol de la ciutat de Bagdad. L'equip va ser fundat el 1974. L'estadi de l'Al-Sinaa és Al Sina'a Stadium. Té capacitat per a 6.000 persones. Ha guanyat una Copa iraquiana de futbol (1984).

## Palmarès

* Copa iraquiana de futbol:
** 1983–84
* Iraq Division One (segona divisió):
** 2020–21

## Referències

* ↑ Informació a Goalzz.com (anglès)
* ↑ «Iraq - List of Cup Winners». RSSSF.
* ↑ «الصناعة بطلاً لدوري الدرجة الأولى بعد فوزه على نوروز» (en arabic). ina.iq, July 16, 2021.
# Gulli

Gulli és un canal de televisió francès destinat al públic juvenil i familiar. Es pot veure a través de la TDT francesa i és gratuït, a més de poder-lo tenir per cable, televisió ADSL o internet. El canal emet des del 18 de novembre del 2005, havent nascut entre la fusió de dos canals anteriors per a nens, propietat de Lagardère Active i France Télévisions; aquest darrer sent els canals de televisió públics francesos. La primera empresa posseïa el canal Canal J, que es dedicava més a un públic adolescent, mentre que la segona, mitjançant France 3, emetia més aviat programes infantils. Amb l'arribada de la Televisió Digital Terrestre a França, el Consell de l'Audiovisual francès va permetre la creació de Gulli com una fusió dels anteriors.

## Enllaços externs

* http://www.gulli.fr
# Antonio Martí Alanis

Antonio Martí Alanis (Alcover, 21 de setembre de 1931 - London (Ontario), 28 de gener de 2007), catedràtic i especialista en literatura espanyola, fou un dels professors més destacats del Departament de Llengua i Literatura Modernes de la Universitat de Western Ontario entre els anys 1966 i 2000, data en la qual es va jubilar. Home eminentment polifacètic i amant de la natura, va ser pare d'Alex i Daniel i germà del que va ser bisbe d'Urgell i copríncep d'Andorra, Joan Martí Alanis, amb el qual va poder compartir riques i llargues experiències, a causa dels seus recessos andorrans. La seva carrera professional va destacar per la consecució, el 1972, del Premi Nacional de Literatura «Menéndez Pelayo» gràcies a la seva tesi doctoral, titulada «La preceptiva retòrica espanyola en el Segle d'Or».

## Referències

* ↑ Pete Vega, Xavier «El alcoverense que llevó ‘El Quijote’ a Canadá» (en castellà). Diari de Tarragona, 30-05-2017.
* ↑ «castellà Premio Nacional de Literatura "Menendez Pelayo" (1955-1972) - Ministerio de Educación, Cultura y Deporte» (en castellà). [Consulta: 10 desembre 2017].
# Botiga Rovira

La Botiga Rovira és una obra art déco d'Olot (Garrotxa) protegida com a bé cultural d'interès local.

## Descripció

És una botiga amb distribució en planta característica de la zona, amb façanes interiors reculades respecte al carrer. La decoració està basada en conceptes racionalistes pertanyents al moviment Art Decó. Destaquen els materials i solucions constructives de les seves façanes.

## Referències

* ↑ «Botiga Rovira». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 setembre 2016].
# Cal Figueres

«Cal Figueres» té aquests significats:
* Cal Figueres (Banyeres del Penedès), casa al municipi de Banyeres del Penedès (Baix Penedès)
* Cal Figueres (Llorenç del Penedès), mas
* Cal Figueres (Mont-roig), edifici del poble de Mont-roig, al municipi dels Plans de Sió (Segarra)
* Cal Figueres (Subirats), obra a Subirats (Alt Penedès)
# Teolepte I

Teolepte I (en grec Θεόληπτος Α') va ser patriarca de Constantinoble de l'any 1513 al 1522. Era deixeble de Pacomi I que el va nomenar metropolità de Ioànnina, i al que va succeir quan Pacomi va morir enverinat.
En morir Pacomi, Teolepte va anar immediatament a Adrianòpolis, on, per la quantitat de diners adequada, que va pagar al sultà Selim I com era costum, va rebre la confirmació del patriarcat abans de què fos elegit pel sínode a mitjans de l'any 1513.
Durant el seu patriarcat va reorganitzar les seus metropolitanes d'Adrianòpolis, Samos i de la regió de Valàquia. El resultat de la guerra entre els otomans i els mamelucs (1515-1517) va comportar l'annexió a l'Imperi Otomà de Síria, Palestina i Egipte pel sultà Selim I, i els patriarcats d'Alexandria, Antioquia i Jerusalem es van incorporar a l'Imperi. Van conservar l'autonomia religiosa, sotmesos a la influència del patriarca de Constantinoble, proper al sultà i governant civil de tots els cristians ortodoxos, organitzats amb el sistema del Millet, un tribunal legal que permetia que una comunitat confessional (un grup que segueix les lleis de la xaria islàmica, el dret canònic cristià o l'halacà jueva) es pogués governar sota les seves pròpies lleis. Per la seva relació amb el sultà, Teolepte també va aconseguir el dret de manteniment de la Basílica del Sant Sepulcre a Jerusalem.
L'any 1520 Selim I va decidir de convertir per la força a l'islam a tots els cristians. Va ordenar l'ocupació de totes les esglésies cristianes, que no es podien defensar, però Teolepte va argumentar que totes elles s'havien rendit als otomans a la caiguda de Constantinoble l'any 1453, i que se'ls havia permès el culte cristià. Selim va acceptar el que el patriarca li va dir, però en endavent només va permetre la construcció d'esglésies de fusta, i no de pedra.
Quan va morir el sultà Selim, Teolepte va ser acusat de dur una vida privada immoral, però va morir de sobte abans que comencés el judici. El van enterrar a l'exterior de l'església de Pammakaristos.

## Referències

* ↑ «Theoliptos I». Ecumenical Patriarchate of Constantinople. [Consulta: 26 juliol 2023].
* ↑ Niebuhr, B. G. (ed.). Corpus scriptorum historiae byzantinae, vol. 49 (en llatí). Bonn: Impensis E. Weberi, 1849, p. 151-152.
# Neopsèustids

Els neopsèustids (Neopseustidae) són una família lepidòpters glossats, l'única de la superfamília dels neopseustoïdeus (Neopseustoidea) i de l'infraordre dels neopseustins (Neopseustina).
Són unes arnes arcaiques diürnes que es troben a Sud-amèrica i Sud-est d'Àsia; es desconeix la seva biologia. La morfologia de les antenes ha estat ben estudiada.

## Taxonomia

Es coneixen 4 gèneres i unes 12 espècies.
* Apoplania Davis, 1975
* Nematocentropus Hwang, 1965
* Neopseustis Meyrick, 1909
* Synempora Davis i Nielsen, 1980

## Distribució

El gènere Nematocentropus sembla el més primitiu i és propi d'Assam, Myanmar i Sichuan (Xina). Tres espècies de Neopseustis es troben des d'Assam fins a Taiwan; Synempora andesae i tres espècies d'Apoplania tenen una distribució per la part meridional de Sud-amèrica.

## Referències

* ↑ Davis, D. R. (1975): "Systematics and zoogeography of the family Neopseustidae with the proposal of a new superfamily (Lepidoptera: Neopseustoidea)". Smithsonian Contributions to Zoology, 210: 1-45.
* ↑ Davis, D. R. & Nielsen, E .S. (1980): "Description of a new genus and two new species of Neopseustidae from South America, with discussion of phylogeny and biological observations (Lepidoptera: Neopseustoidea)". Steenstrupia, 6(16): 253-289.
* ↑ Davis, D. R. & Nielsen, E.S. (1984): "The South American neopseustid genus Apoplania Davis: a new species, distribution records and notes on adult behaviour (Lepidoptera: Neopseustina)". Entomologica Scandinavica, 15(4): 497-509.
* 1 2 Kristensen, N.P. (1999): "The homoneurous Glossata". Ch. 5, pp. 51-64 a Kristensen, N.P. (Ed.). Lepidoptera, Moths and Butterflies. Volum 1: Evolution, Systematics, and Biogeography. Handbuch der Zoologie. Eine Naturgeschichte der Stämme des Tierreiches. Volum IV: Arthropoda: Insecta. Part 35: 491 pp. Walter de Gruyter, Berlin, New York.
* ↑ Faucheux, M.J. (2005a): "Les sensilles basiconiques gaufrées à base double ou triple de l'antenne du papillon sud-américain, Apoplania valdiviana Davis et Nielsen 1984 (Lepidoptera: Neopseustidae): distribution et importance numerique". Bulletin de la Société des Sciences Naturelles de l'Ouest de la France, 27(1).
* ↑ Faucheux, M.J. (2005b): "Note brève: Evolution d'un type de sensillaire antennaire dans la famille des Neopseustidae (Lepidoptera: Glossata), la sensille basiconique large et enflée". Bulletin de la Société des Sciences Naturelles de l'Ouest de la France, 27(1).
* ↑ Faucheux, M. J.; Kristensen, N.P. & Yen, S.-H. (2006): "The antennae of neopseustid moths: morphology and phylogenetic implications, with special reference to the sensilla (Insecta, Lepidoptera, Neopseustidae)". Zoologischer Anzeiger: 245: 131-142.
* Christopher O'Toole (ed.): Firefly Encyclopedia of Insects and Spiders. ISBN 1-55297-612-2, 2002

## Vegeu també

* Lepidòpters
* Classificació dels lepidòpters

## Enllaços externs

* Abstract
# Al-Tadamon SC Tir

L'Al-Tadamon SC Tir (àrab: نادي التضامن الرياضي - صور, Nādī at-Taḍāmun ar-Riyāḍī - Ṣūr, ‘Club Esportiu de la Solidaritat - Tir’) és un club de futbol libanès de la ciutat de Tir.

## Palmarès

* Copa libanesa de futbol:
** 2000–01
* Copa Challenge libanesa de futbol:
** 2013, 2018

## Referències

* ↑ «منتديات كووورة».
* 1 2 «Lebanon - List of Cup Winners». RSSSF.

## Enllaços externs

* Web oficial Arxivat 2009-08-15 a Wayback Machine. (àrab) (anglès)
# Torrentbò

«Torrentbò» té aquests significats:

## Vegeu també

* Riera de Torrentbò
# Grup lineal general

En matemàtiques, el grup lineal general de mida n sobre un cos K o un anell A és el conjunt de les matrius invertibles quadrades de mida n×n amb coeficients a K o A amb l'operació de composició o multiplicació de matrius usual. És un grup que es denota GL(n,A) o GL$_n$(A).
La composició o multiplicació de dues matrius A i B és:
    $(AB)_{i,j}=\sum _{r=1}^{n}A_{i,r}B_{r,j}$
on $A_{i,j}$ indica les coordenades de A a la casella i,j.
El grup lineal és grup en tant que:
* La composició és associativa.
* Existeix l'element neutre (la matriu identitat d'ordre n).
* La composició de matrius invertibles és una matriu invertible, que pertany al grup lineal.

## Relació amb altres estructures algebraiques

L'existència d'isomorfismes entre el grup lineal general i altres estructures algebraiques, així com l'existència de subgrups, ens permet analitzar i resoldre analíticament, fent servir nombres, gran quantitat de problemes, així com entendre millor aquestes estructures.

### Espais vectorials

El conjunts dels automorfismes d'un espai vectorial V de dimensió finita n sobre un cos K és isomorf al GL(n,K), i que molt sovint es denota directament GL(V). Aquest isomorfisme no és natural perquè cal escollir una base que ens permet associar a cada automorfisme una matriu invertible.

### Subgrups
#### Grup lineal especial

El grup especial lineal d'ordre n, que denotem SL(n,A), és el conjunt de les matrius amb determinant 1 amb la composició. SL(n,A) és un subgrup normal de GL(n,A).

#### Subgrup diagonal

El conjunt de les matrius diagonals de rang n és un subgrup de GL(n,A). Pot subdividir-se en més subgrups com ara les matrius escalars (múltiples per un escalar de la matriu identitat.

#### Grups clàssics

Els anomenats grups clàssics són subgrups de GL(n,A) que es caracteritzen per poder representar algun tipus d'aplicació que conserva una forma bilineal o hermítica com ara els productes escalars o unitaris:
* Grup ortogonal, O(V), que conserva formes quadràtiques no degenerades a V. En particular, pot representar aplicacions que conserven el producte escalar.
* Grup simplèctic, Sp(V), que conserva formes simplèctiques a V (forma alternada no degenerada),
* Grup unitari, U(V), que quan V és un espai vectorial sobre el cos dels complexos, conserva una forma hermítica no degenerada a V.
# Artemisa tridentada

L'artemisa tridentada (Artemisia tridentata) és una espècie de planta amb flors del gènere Artemisia dins la família de les asteràcies nativa de l'est d'Amèrica del Nord, del Canadà fins a Mèxic. L'estat de Nevada la reconeix com la seva planta oficial.

## Morfologia

És un arbust gris platejat d'1 a 3 m d'alt, de fulles d'1 a 4 cm de llargada amb tres lòbuls (tridentata) i amb flors grogues i creix en llocs semiàrids de l'oest d'Amèrica del Nord. És una planta fragant, especialment quan és molla té un gust agre. És la vegetació principal de la Gran Conca.

## Taxonomia

Aquest tàxon va ser publicat per primer cop l'any 1841 a la revista Transactions of the American Philosophical Society Held at Philadelphia for Promoting useful Knowledge. pel botànic anglès Thomas Nuttall.
Dins d'aquesta espècie es reconeixen les següents subespècies:
* Artemisia tridentata subsp. parishii (A.Gray) H.M.Hall & Clem.
* Artemisia tridentata subsp. tridentata
* Artemisia tridentata subsp. vaseyana (Rydb.) Beetle
* Artemisia tridentata subsp. wyomingensis Beetle & A. M.Young
Se n'ha descrit l'híbrid Artemisia × tridentata nothosubsp. bonnevillensis H.D.Garrison, L.M.Shultz & McArthur
Seriphidium tridentatum (Nutt.) W.A.Weber és sinònim d'Artemisia tridentata.

## Usos i toxicitat

És molt al·lèrgena pels humans i el seu consum afecta el fetge i el tracte digestiu.
Els natius nord-americans el feien servir de medicina contra els cucs paràsits i contra infeccions.

## Referències

* ↑ «Artemisa tridentada». Cercaterm. TERMCAT, Centre de Terminologia.
* 1 2 3 4 «Artemisa tridentada» (en anglès). Plants of the World Online. Royal Botanic Gardens. Kew. [Consulta: 4 juliol 2022].
* ↑ «Sagebrush (Artemisia tridentata Nutt.)» (en anglès). U.S. Forest Service. [Consulta: 4 juliol 2022].
* ↑ Edible and Medicinal Plants of the West, Gregory L. Tilford, ISBN 0-87842-359-1

## Enllaços externs

* The Sagebrush Sea
# Cal Cisquella

Cal Cisquella és una casa de Selvanera, al municipi de Torrefeta i Florejacs (Segarra), inclosa a l'Inventari del Patrimoni Arquitectònic de Catalunya.

## Descripció

Edifici de dues plantes. A la planta baixa, hi ha una entrada amb arc de mig punt, i porta de fusta de doble batent. Al següent pis, hi ha dos balcons amb barana de ferro a la part dreta, i a la part esquerra, hi ha una finestreta.

## Referències

* ↑ «Cal Cisquella». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 gener 2017].
# Teolepte II

Teolepte II (en grec Θεόληπτος Β') va ser patriarca de Constantinoble els anys 1585 i 1586.
Era nebot del patriarca Metròfanes III, que l'havia nomenat metropolità de Filipòpolis. El patriarca Jeremies Tranos el va honorar, però va conspirar amb Pacomi II per deposar-lo. Quan Pacomi va dimitir l'any 1585 va ocupar la seu del patriarcat. Teolepte va emprendre un viatge a Moldàvia per a recollir diners per l'Església, i Nicèfor, el diaca del patriarca exiliat Jeremies Tranos, va aconseguir d'expulsar-lo del càrrec a l'abril de 1857. Jeremies va recuperar el tron, i un sínode va felicitar Teolepte per la feina feta i el va enviar a Geòrgia a recaptar ajudes econòmiques per l'església.

## Referències

* ↑ «Θεόληπτος Β'» (en grec). Ecumenical Patriarchate of Constantinople. [Consulta: 29 juliol 2023].
# Neoprimitivisme

El Neoprimitivisme va ser un moviment artístic rus que va prendre el seu nom del manifest Neo-primitivizm de l'artista ucraïnès Aleksandr Xevtxenko. En el pamflet de 31 pàgines, Xevtxenko proposa un nou estil de pintura moderna que fusiona elements de Paul Cézanne, del cubisme i del futurisme amb convencions i motius tradicionals d'«art folklòric rus», sobretot de les icones russes i els lubki.

## Artistes neoprimitius

Els artistes russos associats amb el neoprimitivisme són:
* David Burliuk
* Marc Chagall
* Pavel Filonov
* Natàlia Gontxarova
* Mikhail Larionov
* Kazimir Malèvitx
* Aleksandr Xevtxenko
* Ígor Stravinski

## Bibliografia

* Cowell, Henry. 1933. "Towards Neo-Primitivism". Modern Music 10, no. 3 (March–April): 149–53. Reeditat a Essential Cowell: Selected writings on Music by Henry Cowell, 1921–1964, Richard Carter (Dick) Higgins and Bruce McPherson, 299–303. Kingston, NY: Documentext, 2002. ISBN 978-0-929701-63-9.
* Doherty, Allison. 1983. "Neo-Primitivism". MFA diss. Syracuse: Syracuse University.
* Floirat, Anetta. 2015a. "Chagall and Stravinsky: Parallels Between a Painter and a Musician Convergence of Interests", Academia.edu.
* Floirat, Anetta. 2015b. "Chagall and Stravinsky, Different Arts and Similar Solutions to Twentieth-Century Challenges". Academia.edu.
* Floirat, Anetta. 2016. "The Scythian Element of the Russian Primitivism, in Music and Visual arts. Based on the Work of Three Painters (Goncharova, Malevich and Roerich) and Two Composers (Stravinsky and Prokofiev)". Academia.edu.
* Garafola, Lynn. 1989. "The Making of Ballet Modernism". Dance Research Journal 20, no. 2 (Winter: Russian Issue): 23–32.
* Hicken, Adrian. 1995. "The Quest for Authenticity: Folkloric Iconography and Jewish Revivalism in Early Orphic Art of Marc Chagall (c. 1909–1914)". In Fourth International Symposium Folklore–Music–Work of Art, Sonja Marinković i Mirjana Veselinović-Hofman, 47–66. Belgrad: Fakultet Muzičke Umetnosti.
* Nemirovskaâ, Izol'da Abramovna [Немировская, Изольда Абрамовна]. 2011. "Музыка для детей И.Стравинского в контексте художественной культуры рубежа XIX-ХХ веков" [Stravinsky's Music for Children and Art Culture at the Turn of the Twentieth Century]. In Вопросы музыкознания: Теория, история, методика. IV [Problems in Musicology: Theory, History, Methodology. IV], edited by Ûrij Nikolaevic Byckov [Юрий Николаевич Бычков] and Izol'da Abramovna Nemirovskaâ [Изольда Абрамовна Немировская], 37–51. Moscow: Gosudarstvennyj Institut Muzyki im. A.G. Snitke. ISBN 978-5-98079-720-1
* Sharp, Jane Ashton. 1992. "Primitivism, 'Neoprimitivism', and the Art of Natal'ia Gonchrova, 1907–1914". Ph.D. diss. New Haven: Yale University.

## Referències

* ↑ «Neo-primitivizm:ego teorī͡a, ego vozmozhnosti, ego dostizhenīi͡a». [Consulta: 29 octubre 2020].
* ↑ Cosculluela, Ferran. «Girona rastreja els orígens de la pintura avantguardista russa», 21-11-2008. [Consulta: 29 octubre 2020].
* ↑ «Màlevitx: el pare de l'abstracció a Barcelona», 31-03-2006. [Consulta: 29 octubre 2020].
# Al-Qàssim ibn Ibrahim ar-Rassí

Al-Qàssim ibn Ibrahim ibn Ismaïl ibn Ibrahim ibn al-Hàssan ibn al-Hàssan ibn Alí ibn Abi-Tàlib ar-Rassí (àrab: القاسم بن ابراهيم بن اسماعيل بن ابراهيم بن الحسن بن الحسن بن علي بن أبي طالب الرسي, al-Qāsim b. Ibrāhīm b. Ismāʿīl b. Ibrāhīm b. al-Ḥasan b. al-Ḥasan b. ʿAlī b. Abī Ṭālib ar-Rassī), més conegut senzillament com al-Qàssim ibn Ibrahim ar-Rassí (785 - 860), fou imam zaydita, fundador de l'escola teològica i jurídica rassita. Es va criar a Medina. Abans del 815 va anar a Egipte, potser enviat pel seu germà Muhàmmad ibn Ibrahim que aleshores era reconegut imam dels zaydites a Kufa. El 826 va tornar a Medina i va comprar una propietat a ar-Rass. Fou mestre dels zaydites i potser reconegut com a imam, però no consta que mai intentés una revolució. Els seus ensenyaments van marcar les característiques zaydites i es van difondre pel Tabaristan i el Iemen.

## Bibliografia

* Encyclopaedia of Islam. Second Edition, Brill Publishers, Leiden, s.v. "(al-)Rassī".